OpenLLM-France/wikimedia huggingface dataset:
# Carlo Adriano García Prades

Carlo Adriano García Prades (Vila-real, 12 de febrer de 2001), més conegut com a Carlo Adriano, és un futbolista valencià que juga com a migcampista central al Vila-real CF.

## Carrera de club

Nascut a Vila-real, Carlo Adriano es va incorporar a l'equip juvenil del Vila-real CF l'any 2010, procedent del CD Benicasim. Va fer el seu debut sènior amb l'equip C el 24 d'agost de 2019, començant com a titular en una victòria fora de casa per 3-0 a Tercera Divisió contra el CF Recambios Colón.
Carlo Adriano va marcar el seu primer gol sènior l'1 de setembre de 2019, l'únic del partit en una victòria a casa davant el CD Olímpic de Xàtiva. El 26 d'octubre, va marcar un doblet en ua golejada per 5-0 a casa de la UD Benigànim.
Abans de la temporada 2020-21, Carlo Adriano va ser assignat al filial a Segona Divisió B i va debutar amb el conjunt el 18 d'octubre de 2020 com a titular, amb una derrota per 0-1 contra l'SCR Peña Deportiva. Va debutar amb el primer equip el 16 de desembre, entrant com a substitut als darrers minuts en el lloc de Juan Foyth en una golejada per de 6-0 contra la SD Leioa, per a la Copa del Rei de la temporada; En fer-ho, es va convertir en el sisè jugador nascut a Vila-real que debutava amb el club.
Carlo Adriano va debutar com a professional i a la Lliga el 3 de gener de 2022, substituint Manu Trigueros en una golejada per 5-0 a casa contra el Llevant UE.

## Vida personal

El pare i el germà de Carlo Adriano també eren futbolistes: el primer, Adriano, també era davanter, mentre que el segon, Cristian, era migcampista. Tots dos també es van preparar al Vila-real.

## Referències

* ↑ «Carlo Adriano: otra gran saga continúa en el Villarreal» (en castellà). El Periódico Mediterráneo, 21-12-2020. [Consulta: 8 gener 2021].
* ↑ «El Vila-real CF C demostró sus hechuras y ganó bien en El Perdiguer» (en castellà). Golsmedia, 24-08-2019. [Consulta: 22 novembre 2020].
* ↑ «El Villarreal C confirma su buen arranque y sigue coliderando la tabla» (en castellà). Golsmedia, 01-09-2019. [Consulta: 8 gener 2021].
* ↑ «El Villarreal rompió el maleficio ante el Benigánim y ganó un partido tras un mes de sinsabores (5–0)» (en castellà). Castellón Información, 27-10-2019. [Consulta: 8 gener 2021].
* ↑ «El Vila-real CF B sufre y cae ante un efectivo Peña Deportiva» (en castellà). Golsmedia, 18-10-2020. [Consulta: 28 desembre 2020].
* ↑ «El Villarreal cumple con un 'set' el trámite ante el Leioa» (en castellà). Diari AS, 16-12-2020. [Consulta: 19 desembre 2020].
* ↑ «Carlo Adriano, algo más que un debut en el Villarreal» (en castellà). Diario AS, 17-12-2020. [Consulta: 8 gener 2021].
* ↑ «Carlo Adriano's special debut». Vila-real CF, 17-12-2020. [Consulta: 8 gener 2021].
* ↑ «El Villarreal abusa de un moribundo» (en castellà). Marca, 03-01-2022. [Consulta: 3 gener 2022].
* ↑ «Carlo Adriano, un «10» de lujo» (en castellà). Levante-EMV, 27-03-2018. [Consulta: 8 gener 2021].

## Enllaços externs

* Carlo Adriano a BDFutbol
* Carlo Adriano, Fitxa a Soccerway
# Trumbull (Nebraska)

Trumbull és una població dels Estats Units a l'estat de Nebraska. Segons el cens del 2000 tenia 212 habitants.

## Demografia

Segons el cens del 2000, Trumbull tenia 212 habitants. La densitat de població era de 190,4 habitants per km².
Per edats la població es repartia de la següent manera: un 0% tenia menys de 18 anys, un 0% entre 18 i 24, un 0% entre 25 i 44, un 0% de 45 a 60 i un 9% 65 anys o més.
L'edat mediana era de 34 anys. Per cada 100 dones de 18 o més anys hi havia 97,2 homes.
Cap de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Trumbull». American Fact Finder. Oficina del Cens dels Estats Units, 12-01-2010.
* ↑ «Fact Sheet- Trumbull». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
# Contagi

El contagi és la transmissió d'una malaltia infecciosa d'un ésser viu (persona, animal o planta) a un altre, per contacte directe o indirecte entre els dos hostes. El fet que l'organisme invasor arribi a un nou hoste no és suficient per al contagi, ja que hi ha la possibilitat que les seves defenses erradiquin l'invasor i la malaltia no es desenvolupi. Una malaltia contagiosa és aquella que es transmet per contagi, no ho són, per exemple, les malalties genètiques. Els tipus de contagi possibles depenen en general del tipus de virus, bacteri o altre tipus d'organisme viu que colonitza el seu hoste al procés de la infecció. Si es troben als fluids pot ser necessari un contacte entre fluids humans de dues persones, com per exemple saliva (que pot ser expectorada a la tos), sang, semen o altres. Els virus de la grip, per exemple, es poden transmetre per contacte tàctil, directament entre dues persones o pel fet que la persona infecta toqui un objecte al qual es posen els virus que es transmetran a una altra persona que el toqui més tard. El contagi es pot fer a través de l'aire, per això és tan important una bona ventilació a les llars i habitacles en general, o a través de l'aigua, per exemple.

## Referències

* ↑ «contagi | enciclopèdia.cat». [Consulta: 29 novembre 2018].
* ↑ «Definició de contagi, significat de contagi en català». [Consulta: 13 novembre 2019].
* 1 2 «Definición de contagio — Definicion.de» (en castellà). [Consulta: 13 novembre 2019].
Viccionari
# Simó de Montfort

Simó de Montfort és el nom dels següents personatges:
* Simó I de Montfort
* Simó II de Montfort
* Simó III de Montfort (?– 1181), noble francès baró de Montfort i en morir el seu germà, esdevingué comte de d'Évreux
* Simó IV de Montfort (1150– Tolosa, 1218), noble francès baró de Montfort i comte de Leicester
* Simó V de Montfort (1209– Evesham 1265), comte de Leicester
# Pinari Valent

Pinari Valent (llatí: Pinarius Valens) va ser un militar romà del segle iii. Formava part de la gens Pinària, una molt antiga gens romana d'origen patrici.
Va ser nomenat prefecte del pretori quan es van nomenar emperadors Pupiè Màxim i Dècim Celi Balbí, l'any 238, després de la mort dels emperadors Gordià I i Gordià II. Pinari Valent era oncle patern de Pupiè Màxim.

## Referències

* ↑ Juli Capitolí. Pupienus et Balbinus IV,5
# Ciclosi

La ciclosi és el moviment del citoplasma que es relaciona al metabolisme actiu de la cèl·lula. La seva funció és la de facilitar el moviment de substàncies intracel·lulars o l'intercanvi entre la cèl·lula i l'exterior. Aquest moviment varia fonamentalment depenent de l'estat de la cèl·lula o per un agent extern que l'estimula. El moviment en si és causat pel citoesquelet, més aviat, pels microfilaments que el formen, i desplaça el citoplasma juntament amb els orgànuls continguts en ell.

## Enllaços externs

* «Ciclosi». Gran Enciclopèdia Catalana. Barcelona: Grup Enciclopèdia Catalana.
# Jamestown (Tennessee)

Jamestown és una població dels Estats Units a l'estat de Tennessee. Segons el cens del 2000 tenia 1.839 habitants.

## Demografia

Segons el cens del 2000, Jamestown tenia 1.839 habitants, 881 habitatges, i 446 famílies. La densitat de població era de 244,8 habitants/km².
Dels 881 habitatges en un 21,5% hi vivien nens de menys de 18 anys, en un 30,6% hi vivien parelles casades, en un 17,1% dones solteres, i en un 49,3% no eren unitats familiars. En el 47,8% dels habitatges hi vivien persones soles el 21,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,91 i el nombre mitjà de persones que vivien en cada família era de 2,7.
Per edats la població es repartia de la següent manera: un 17,9% tenia menys de 18 anys, un 9,6% entre 18 i 24, un 24% entre 25 i 44, un 23,8% de 45 a 60 i un 24,7% 65 anys o més.
L'edat mediana era de 44 anys. Per cada 100 dones de 18 o més anys hi havia 71,2 homes.
La renda mediana per habitatge era de 12.136 $ i la renda mediana per família de 18.714 $. Els homes tenien una renda mediana de 23.750 $ mentre que les dones 16.094 $. La renda per capita de la població era d'11.135 $. Entorn del 28,9% de les famílies i el 35,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jamestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Jamestown». American Fact Finder. Oficina del Cens dels Estats Units, 12-01-2010.
# Carole Farley

Carole Farley (Le Mars, 29 de novembre de 1946) és una soprano estatunidenca i cantant principal al Metropolitan Opera.

## Adolescència i educació

Farley va néixer a Le Mars, Iowa. Es va graduar a la Universitat d'Indiana amb una llicenciatura en música. Va cursar el següent any acadèmic amb una beca Fulbright a la "Hochschule für Musik de Múnic". Està casada amb el director d'orquestra José Serebrier.

## Carrera

El 1975 Farley va debutar amb el Metropolitan Opera en una actuació matinera com a Mimi a La bohème. El 1977 va cantar el paper principal a l'estrena de Lulu a la Metropolitan Opera. A la fi de 1970 i 1980 era coneguda per cantar papers exigents com Lulu i el paper individual a La Voix humaine de Francis Poulenc.
Farley ha col·laborat en els darrers anys amb compositors clàssics nord-americans contemporanis, inclosos Ned Rorem, William Bolcom i Lowell Liebermann en múltiples projectes de concerts i enregistraments.

## Discografia i videografia

* DVD. Poulenc's La voix humaine i Menotti's El Telèfon. Scottish Chamber Orchestra, dir. José Serebrier. "Decca Music Group 1992", llicenciat a VAI 2006.

## Referències

* ↑ Farley, Carole". Phoenix, EUA. Arxivat de l'original el 4 de març de 2016. Consultat el 2 de setembre de 2013
* ↑ Cummings, David M. (2000). Internacional Qui és qui a la música i el directori de músics. Premsa de psicologia. pàg. 192. ISBN 978-0-948875-53-3.
* ↑ La Bohème (767) Matinee ed. Metropolitan Opera House: 15/04/1975". Base de dades MetOpera, Metropolitan Opera. Arxivat de l'original el 17 de novembre de 2016. Consultat el 16 de novembre de 2016.
* ↑ Metropolitan Opera Premiere - Lulu (1) Metropolitan Opera House: 18/03/1977". Base de dades MetOpera, Metropolitan Opera. Arxivat de l'original el 17 de novembre de 2016. Consultat el 16 de novembre de 2016.
* 1 2 Ashley, Tim (3 de juny de 2005). "Carole Farley: Wigmore Hall, Londres". The Guardian

## Enllaços externs

* Carole Farley - Lloc web oficial
# West

«West» té aquests significats:
* West (Mississipi), població dels Estats Units a l'estat de Mississipi
* Delonte West (1983, Washington DC), jugador de bàsquet estatunidenc
* Franz West (Viena, 1947 - 2012), artista austríac
* Kanye West (Atlanta, 1977), raper, cantant i productor musical estatunidenc
* Mae West (Brooklyn, 1893 – Los Angeles, 1980), sex-símbol i actriu estatunidenca
* Patrick West (Londres, 1974), escriptor establert al Regne Unit i a Irlanda
# Torre memorial del centenari de Hokkaidō

La Torre memorial del centenari de Hokkaidō (北海道百年記念塔, Hokkaidō hyakunen kinen tō) és una torre i monument conmemoratiu que forma part del Parc Natural Prefectural del Bosc de Nopporo, situat al districte d'Atsubetsu, Sapporo, Hokkaido, el Japó. La torre té una alçada de 100 metres. La construcció del monument es va iniciar el novembre de 1968 per al cent aniversari de la creació de Hokkaido com a regió del Japó, finalitzant el juliol de 1970 i es va obrir al públic l'abril de 1971. Des de 2014 l'accés a la torre està tancat al públic per problemes estructurals i només es pot visitar des de fora. En 2019 es va decidir el seu desmantellament i la construcció al mateix lloc d'un nou monument a Hokkaido, el qual encara no s'ha concretat.

## Referències

* ↑ 札幌市教育委員会編. 札幌の碑. 北海道新聞社, 1988, p. 143. ISBN 4-89363-044-X.
* ↑ «百年記念塔». 北海道開拓の村. [Consulta: 22 octubre 2013].
# Contacto

Contacto és un periòdic setmanal d'informació general luxemburguès en llengua portuguesa. El grup Saint-Paul Luxembourg publica el setmanari des de la seva creació, l'any 1970.
A principis de la dècada de 2000 va ser el periòdic en portuguès més gran del país, amb una difusió setmanal al voltant de 8.000 exemplars. El seu públic potencial són portuguesos que treballen a Luxemburg.

## Referències

* 1 2 Kelly, Mary. The Media in Europe: The Euromedia Research Group: the Euromedia Handbook. London [u.a.]: Sage Publ, 2004. p. 140
* 1 2 «Contacto». Publicitas. Arxivat de l'original el 24 de setembre 2015. [Consulta: 15 agost 2015].
* ↑ Willings Press Guide 2006. Chesham: Romeike Ltd, 2006. p. 586

## Enllaços externs

* Contacto - Lloc web oficial (alemany) (francès) (anglès)
Viccionari
# Societat Cultural Casino de Novelda

La Societat Cultural Casino de Novelda és un club privat que té la seu al carrer Emilio Castelar 23, a la zona centre del municipi de Novelda. Es tracta d'una institució important en la visa social, cultural i patrimonial de la ciutat.

## Història

L'edifici fou inaugurat el 1888. El projecte va ser dissenyat per l'arquitecte Antonio Puigcerver i les obres van ser acabades pels constructors José i Eduardo Beltrá Navarro anys després es va comprar el parcel·lar posterior de l'edifici i, el 1903, la resta del recinte. En eixa època, el Casino de Novelda se situava en els límits de Novelda. Durant la Guerra Civil l'edifici va ser pres com quarter general de les Milícies Populars Antifeixistes, s'habilità per llar-escola pro-infància obrera i altres activitats de caràcter benèfic i cultural. Van convertir el casino en un hospital, per la qual cosa quedà totalment desmantellat. Molts dels quadres que en finalitzar la guerra tornaren al Casino, se destruïren en l'incendi que se va produir el 1994. Després d'una rehabilitació immediata, el Casino de Novelda segueix amb les seues activitats culturals (exposicions, conferències, etc.) fins a l'actualitat. Una personalitat destacada en la presidència de la institució va ser, per un temps breu, el catedràtic i cronista de Novelda Francisco Escolano Gómez. La primera dona en exercir eixe càrrec ha estat Atala Crespo Pérez-Beneyto.
Té un edifici principal de dos plantes envoltat per un ampli jardí amb un artístic templet on les bandes musicals amenitzen les nits d'estiu. A més a més, té una pista de futbol sala i una zona recreativa per als xiquets de la societat. L'edifici té dues plantes amb grans salons (per a jocs, tertúlies, exposicions, conferències, concert de piano, etc.). Destaca per la seua varietat d'estils artístics: neoclàssic, barroc, modernista. Cal fer menció al magnífic Saló de Tapissos, amb pintures i reproduccions de les escoles flamenca i francesa i al Saló Migdia i al dels Espills. Aquest lloc mostra l'esplendor viscut en el finals del segle xix i principis del segle xx gràcies al desenvolupament de la burgesia comercial noveldera.

## Imatges

* Jardí del Casino de Novelda
* Sostre d'una sala
* Pintura a l'interior del Casino
* Imatge antiga del Casino

## Referències

* 1 2 3 «Societat Cultural Casino De Novelda» (en va). [Consulta: 8 novembre 2017].
* ↑ «Mado Abad asume la presidencia del Casino de Novelda -- Novelda Digital». [Consulta: 8 novembre 2017].
* 1 2 «Betania». Ayto-novelda.es, 2013. [Consulta: novembre 2017].
* Comunitatvalenciana.com (castellà)
* Casino de Novelda (castellà)
# Pinarejo

Pinarejo és un municipi de la província de Conca, a la comunitat autònoma de Castella-La Manxa. El 2020 tenia 203 habitants.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Ciruelas

Ciruelas és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 55 | 92 | 97 | 105 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
Viccionari
# Wessington

Wessington és una població dels Estats Units a l'estat de Dakota del Sud. Segons el cens del 2000 tenia 248 habitants.

## Demografia

Segons el cens del 2000, Wessington tenia 248 habitants, 118 habitatges, i 69 famílies. La densitat de població era de 252 habitants per km².
Dels 118 habitatges en un 22,9% hi vivien nens de menys de 18 anys, en un 45,8% hi vivien parelles casades, en un 9,3% dones solteres, i en un 41,5% no eren unitats familiars. En el 39% dels habitatges hi vivien persones soles el 25,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,81.
Per edats la població es repartia de la següent manera: un 25% tenia menys de 18 anys, un 3,6% entre 18 i 24, un 23,4% entre 25 i 44, un 19,8% de 45 a 60 i un 28,2% 65 anys o més.
L'edat mediana era de 44 anys. Per cada 100 dones de 18 o més anys hi havia 80,6 homes.
La renda mediana per habitatge era de 21.250 $ i la renda mediana per família de 35.750 $. Els homes tenien una renda mediana de 26.250 $ mentre que les dones 16.964 $. La renda per capita de la població era de 13.767 $. Entorn del 7% de les famílies i l'11,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wessington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Wessington». American Fact Finder. Oficina del Cens dels Estats Units, 12-01-2010.
# Trachyphonus

Trachyphonus és un gènere d'ocells de la família dels líbids (Lybiidae ).

## Llista d'espècies

Aquest gènere està format per 6 espècies:
* barbut capgroc (Trachyphonus margaritatus).
* barbut capvermell (Trachyphonus erythrocephalus).
* barbut crestat (Trachyphonus vaillantii).
* barbut d'Emin (Trachyphonus emini).
* barbut de D'Arnaud (Trachyphonus darnaudii).
* barbut de Tanzània (Trachyphonus usambiro).
Recentment algunes espècies han estat separades al gènere Trachylaemus.

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Societat Cultural de la Múnia

La Societat Cultural de la Múnia és una obra de Castellví de la Marca (Alt Penedès) inclosa a l'Inventari del Patrimoni Arquitectònic de Catalunya.

## Descripció

La Societat Cultural de la Múnia està situada a la carretera de Vilafranca a Sant Jaume dels Domenys. És un edifici format per dues naus, una destinada a cafè i una altra a local amb escenari. Les naus tenen cobertes independents, a dues vessants, amb encavallades de fusta, iaccessos frontals i independents. La façana és simètrica, amb coronament esglaonat. En conjunt respon a les característiques del llenguatge noucentista.

## Referències

* ↑ «Societat Cultural de la Múnia». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Pinares – Las Delicias

Pinares – Las Delicias és un balneari i una extensió de la ciutat de Maldonado, al sud de l'Uruguai. Es troba sobre la costa del Riu de la Plata, 6 km abans del límit amb l'oceà Atlàntic. El seu límit occidental és marcat per la Laguna del Diario, mentre que al nord limita amb el parc Chacra Brunett i amb el suburbi de Villa Delia. Al nord-est s'ubica la ciutat de Maldonado i a l'est Punta del Este.

## Població

Segons les dades del cens de 2004, Pinares – Las Delicias tenia una població aproximada de 8.524 habitants i comptava amb 7.758 habitatges.
| Any | Població |
| 1963 | - |
| 1975 | - |
| 1985 | 4.646 |
| 1996 | 6.989 |
| 2004 | 8.524 |
| 2011 | 9.819 |

## Referències

* ↑ «Cens de 2004 del Departament de Maldonado» (XLS) (en castellà). INE, 2004. [Consulta: 11 desembre 2011].
* ↑ «Estadístiques 1963–1996 / P» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2011-07-21. [Consulta: 11 desembre 2011].

## Enllaços externs

* Mapa de l'INE de Pinares – Las Delicias (castellà)
# Cirth

Les cirth (en sindarin: runes) són un alfabet creat pel filòleg i escriptor J.R.R. Tolkien per al seu legendarium. Segons la mitologia de Tolkien aquest alfabet fou creat per Daeron de Dòriath a la Tercera Edat de l'empresonament de Mórgoth per a utilitzar-lo en les inscripcions.
Tot i que els Sindar no les empraren gaire fins a gairebé el final de la Primera Edat del Sol, foren adoptades pels Khazad (nans), que les van estendre per tota la Terra Mitjana.
Les cirth originals formaven un mode asistemàtic, igual que tots els seus derivats, com Angerthas Mòria, tret de les Angerthas Daeron.
Anomenades certhas en quenya i runes en oestron.
Les Angerthas Daeron consisteixen en 60 lletres:
| p | zh | l | e |
| b | nj | lh | ē |
| f | k | ng–nd | a |
| v | g | s–h | ā |
| hw | kh | s–’ | o |
| m | gh | z–ŋ | ō |
| (mh), mb | ŋ–n | ng* | ö |
| t | kw | nd–nj | n* |
| d | gw | i, (y) | h–s |
| th | khw | y* | * |
| dh | ghw, w | hy* | * |
| n–r | ngw | u | ps* |
| ch | nw | ū | ts* |
| j | r–j | w | +h |
| sh | rh–zh | ü | & |

## Vegeu també

* Llengües èlfiques
* Quenya
* Tengwar
# Jamri

Jamri fou un estat tributari protegit del tipus zamindari al districte de Bhandara a les Províncies Centrals. El formaven quatre pobles amb una superfície de 39 km² però molt poca part cultivada. El sobirà era un gond i el seu principal ingrés era la venda de fusta. La població el 1881 era de 571 habitants.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Carlos César Sampaio Campos

Carlos César Sampaio Campos, (São Paulo, 31 de març de 1968) és un exfutbolista brasiler, que ocupava la posició de defensa.
És un dels pocs futbolistes que ha militat als quatre grans equips de la ciutat de São Paulo (Santos, Palmeiras, Corinthians i São Paulo). Va destacar especialment al Palmeiras, amb qui jugà prop de 300 partits. També hi va militar a la competició japonesa i espanyola.
Va guanyar la Bola de Ouro en dues ocasions (1990 i 1993). Amb la selecció brasilera hi va acudir a la Copa Amèrica de 1993, però no va entrar als combinats de la canarinha per als Mundials de 1990 i de 1994.
Sí que va acudir al Mundial de 1998, on els brasilers van perdre a la final davant l'amfitriona, França. Va marcar el primer gol del torneig, al partit inaugural davant Escòcia. Un any abans, havia guanyat la Copa Amèrica i la Copa Confederacions.

## Títols

* Copa Confederacions: 1997
* Copa Amèrica: 1997
* Campionat brasiler de futbol: 1993 i 1994
* Campionat paulista: 1993, 1994 i 2001
* Torneio Rio-São Paulo: 1993 i 2000
* Recopa Asiàtica: 1995
* Supercopa Asiàtica: 1995
* Copa do Brasil: 1998
* Copa Mercosul: 1998
* Copa Libertadores: 1999
* Supercopa Espanyola: 2000

## Referències

* ↑ César Sampaio Statistics Arxivat 2008-05-09 a Wayback Machine. FIFA. Consultat 22 gener 2010.
* ↑ «Todos os brasileiros - 1998» (en portuguès). FolhaOnline, 09-12-2005. [Consulta: 16 desembre 2017].

## Enllaços externs

* Estadístiques a transfermarkt.de (alemany)
# Turkmenka

Turkmenka (en rus: Туркменка) és un poble de l'óblast d'Astracan, a Rússia, segons el cens del 2015 tenia 420 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].